Page:History of Buckhaven, or, The exploits of Wise Willie and Witty Eppie.pdf/15

15 repent fort ; what the auld theif needs I repent, when I'm gaun to marry the woman ; and then I hae to do't o'er again every day, or there'll be nae peace in the house ; figs its nonsense to pay siller, repent and do't again too, a great ad- vice, ineed, maister minister, an' that's the way to do.

Willie. Now, sir, and ye maister elders, ye maunna put them on the black creepy till they be married, they've suffered enough at ae time.

"A weel, eweel, said they, but they must marry very soon.

I true, says Sandy, ye'll be wanting some mair clink; foul naet ye do for naething here.

Hame comes Sandy, starving o' hunger; ye might a cast a knot on his lang guts. His mither was baking pease bunnocks, up he gets a lump o' her leaven into his mouth. Auld theif be in your haggies' bag, Sandy, says his mither, kirk folk are aye greedy, ye hae been wi' the ministers a' day, you'd get a gude lang grace, he might a gi'en ye meat too ; filthy dog that thou is, you ha'e the bulk o' a little pye o' my leaven in your guts : it would a saired anes dinner, sae wad it e'en, but an ye keep a reeking house and a rocking cradle three eleven years as I hae done, less of that will serve you yet, baggy beast it thou is, mind it I bore thee now, a hear you that my dow.